সংসদ সদস্য শিখরের মায়ের মৃত্যুতে রাষ্ট্রপতির শোক

ঢাকা, ২৮ জুন ২০২০:

রাষ্ট্রপতি মোঃ আবদুল হামিদ অ্যাডভোকেট সাইফুজ্জামান শিখর, এমপি- এর মাতা; এবং বঙ্গবন্ধুর অন্যতম সহচর, পাঁচবারের সংসদ সদস্য, মাগুরা জেলা আওয়ামী লীগের সাবেক সভাপতি, বীর মুক্তিযাদ্ধা অ্যাডভোকেট আছাদুজ্জামানের সহধর্মিণী মনোয়ারা জামান- এর মৃত্যুতে গভীর শোক  প্রকাশ করেছেন।

রাষ্ট্রপতি  মরহুমার আত্মার মাগফিরাত কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানান।

মাগুরা-১ আসনের সংসদ সদস্য অ্যাডভোকেট সাইফুজ্জামান শিখরের মা মনোয়ারা জামান (৭৫) বার্ধক্যজনিত শারিরীক অসুস্থতায় চিকিৎসাধীন অবস্থায় আজ মাগুরার  নিজ বাসভবনে ইন্তেকাল করেছেন।

মৃত্যুকালে ৫ ছেলে ২ মেয়ে নাতি-নাতনীসহ অসংখ্য গুণগ্রাহী রেখে গেছেন ।